Source: https://randonneurs.ro/regulament-fleche-pop/
Timestamp: 2020-01-17 14:17:13+00:00
Document Index: 17236251

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 11', 'Articolul 12']

Regulament Fleche-Pop & Arrow-Pop – Randonneurs Romania
Regulamentul de desfasurare a turelor de anduranta populare Fleche-Pop si Arrow-Pop
Articolul 1 Fleche-Pop si Arrow-Pop sunt ture de anduranta populare pe echipe, pe un traseu de minimum 90 km si maximum 120 km, parcurs in 8 ore (nici mai mult, nici mai putin), evenimente coordonate si omologate de Randonneurs Romania. Evenimentele sunt organizate de Randonneurs Romania si de reprezentantii regionali, functie de zona alocata fiecaruia dintre acestia. Sunt evenimente patentate dupa turele Fleche Velocio / National, organizate de Audax Club Parisien in Franta si dupa Fleche Romania, organizate de Randonneurs Romania in Romania.
Articolul 2 Evenimentul Fleche-Pop poate avea loc la o data stabilita de organizator (chiar in acelasi timp cu turele de anduranta Fleche Romania sau Trace Romania), iar tura de anduranta Arrow-Pop poate fi parcursa in vederea omologarii oricand de catre o echipa sau chiar de mai multe ori intr-un sezon cu conditia inscrierii si achitarii taxei de participare.
In varianta organizata de Randonneurs Romania, Fleche-Pop, sunt stabilite de catre organizator locul de start si locul de sosire, ora de start si implicit ora de sosire, traseul, punctele de control si portiunea de traseu obligatorie de parcurs in ultimele trei ore (intre ora a 5-a de la start si ora a 8-a).
In cazul turelor Arrow-Pop, parcurse in afara evenimentului organizat, fiecare echipa, dupa inscriere, propune catre Randonneurs Romania pentru omologare un traseu de 90-120 km, o data de start, o ora de start si de sosire, cu conditia ca de la penultimul punct de control la sosire sa fie minimum 25 de km, care trebuie parcursi in ultimele trei ore (intre a 5-a ora de la start si ora a 8-a).
Articolul 3 Fleche-Pop si Arrow-Pop fiind tura de anduranta pe echipe, nu sunt permise inscrieri individuale.
Articolul 4 Fiecare echipa poate sa aiba maximum cinci membri si minimum trei membri. Fiecare tandem sau alt vehicul cu mai multe locuri este considerat ca fiind un singur membru. Membrii echipei se pot ajuta intre ei, fiind chiar recomandat. Insa, echipelor le este INTERZIS sa se ajute una pe cealalta, chiar daca echipele fac parte din acelasi club, asociatie, federatie etc. Singura exceptie in cadrul acestui eveniment este permis ajutorul intre echipe sunt situatiile de urgenta, medicale etc.
Articolul 5 Formatul traditional pentru un traseu Fleche-Pop sau Arrow-Pop (o sageata) este similar sagetii unui arcas care zboara spre tinta sa pe drumul cel mai scurt. Totusi, se accepta si trasee de tip circuit sau bucla, mai putin un traseu dus-intors pe acelasi drum. Sunt permise segmente de traseu stanga-dreapta tur-retur pentru obtinerea de apa, alimente si provizii in regiunile mai izolate, insa nu se poate utiliza nicio locatie ca punct de control de mai multe ori si nici un segment rutier nu poate fi utilizat mai mult de o data in aceeasi directie. Daca un segment de traseu tur-retur este utilizat, trebuie obligatoriu localizat un punct de control la intoarcerea de pe acel segment.
In cazul ocolirii fortate din cauza drumurilor in lucru sau a unor eventuale accidente etc., este necesara dovada acestui ocol prin realizarea unei fotografii a unui obiectiv, indicator de pe noul traseu, sau prin obtinerea unui bon fiscal de la un comerciant. In plus, se recomanda si transmiterea traseului inregistrat cu o aplicatie eletronica. Indiferent de circumstantele unui astfel de ocol, un minimum de 90 de km si un maximum 120 de km trebuie sa fie parcurs in perioada de 8 ore. Indiferent de lungimea traseului ales si omologat, respectiv parcurs, in calcul ca brevet se iau 90 de km. Acest eveniment este omologat de Randonneurs Romania. Brevetul obtinut este luat in calcul pentru seria GRRtY si pentru titlurile GRandonn’OR, EverGRandonn’OR, GRandonneur 3000 si GRandonneur 10000.
Articolul 6 Pentru ca rezultatul unei ture Fleche-Pop sau Arrow-Pop sa fie omologat si brevetat:
– este necesar ca cel putin trei membri ai echipei sa termine impreuna traseul ales sau minimum 90 de km, respectiv cel putin 85% din traseul ales (in cazul tandemurilor si a bicicletelor cu mai multe locuri, acestea se considera un singur membru);
– toti membrii echipei care parcurg minimum 90 de km sau 85% din traseul ales in 8 ore vor fi omologati; ciclistii care sosesc, terminand traseul inaintea celor 8 ore prevazute, sau care parcurg minimum 90 de km in mai mult de 8 ore nu vor fi brevetati.
Articolul 7 Fleche-Pop si Arrow-Pop sunt ture de anduranta, nu sunt curse, nu sunt competitii, nu sunt concursuri.
Articolul 8 Nu sunt permise pe traseu masini de asistenta, de suport. Totusi, echipele pot primi suport de la o masina, doar daca a fost declarata la inscriere si doar in punctele de control ale traseului ales si omologat. De asemenea, nu este permisă asistenta altor participanti sau a altor persoane de pe traseu, chiar fara masina, cu exceptia cazurilor de urgenta medicala. Organizatorii pot realiza puncte de control secrete sau mobile pe traseu.
Articolul 9 Sunt permise doar biciclete actionate de puterea umana. Bicicleta trebuie sa fie echipata cu faruri functionale fata-spate. Luminile din fata si din spate trebuie să fie fixate ferm pe vehicul si sa ofere o luminozitate corespunzatoare mersului in siguranta in conditii de intuneric sau vizibilitate redusa. Acestea trebuie montate pe vehicul pe timpul intregului eveniment. Toti membrii echipei trebuie sa indeplineasca aceste conditii. Toti membrii echipei trebuie sa-si foloseasca luminile. Organizatorii evenimentului pot descalifica un membru al echipei daca acesta este surprins ca nu foloseste luminile la nevoie. Pe timpul noptii sau in orice alte conditii de vizibilitate scazuta, toti ciclistii trebuie sa poarte o vesta reflectorizanta sau o alta imbracaminte care prezinta elemente reflectorizante corespunzatoare in partea din fata si din spate a acesteia. De asemenea, se recomanda, mai ales in cazul celor care folosesc cursiere, semi-cursiere, biciclete ciclocros, urmare a pozitiei pe care acesti ciclisti o au pe bicicleta, sa poarte o banda reflectorizanta in jurul fiecarei glezne. Alte dispozitive reflectorizante pe imbracaminte, pantofi, casti de protectie si biciclete sunt recomandate pentru cresterea sigurantei ciclistilor. In cazul in care in situatiile mentionate, ciclistii sunt surprinsi neechipati cu elemente reflectorizante, acestia risca descalificarea. De asemenea, este obligatorie portul unei casti de protectie pe intreaga perioada a turei, in mers.
Articolul 11 Cel putin 25 de km trebuie sa fie parcursi in ultimele trei ore din cele 8 ore ale evenimentului. La finalul celei de-a 5-a ore de la start, ora, distanta parcursa si locatia unde se gaseste echipa trebuie sa fie inscrise pe fiecare dintre brevet-cardurile membrilor echipei. Locul trebuie dovedit printr-o fotografie a unui obiectiv, indicator, un bon fiscal sau o chitanta de la un ATM, o singura dovada fiind valabila pentru intreaga echipa. Lipsa acestei dovezi va duce la descalificarea intregii echipe. Daca totusi, in locul in care echipa se afla la finalul celei de-a 6-a ore nu exista nicio posibilitate de face dovada prezentei, membrii echipei vor nota datele sus-mentionate pe brevet-card, iar dovada se poate obtine din urmatoarea localitate aflata pe traseu.
Articolul 12 Dupa 8 ore, indiferent daca echipa a ajuns sau nu a ajuns la locul de sosire, trebuie sa noteze pe brevet-card ora, locul si distanta parcursa pana la acel moment si similar ca la finalul orei a 5-a sa faca dovada prezentei in acel punct. Un brevet-card pierdut sau a unei dovezi a trecerii printr-un punct de control va genera descalificarea acelui membru al echipei. Daca totusi, in locul in care echipa se afla la finalul celei de-a 8-a ore nu exista nicio posibilitate de face dovada prezentei, membrii echipei vor nota datele sus-mentionate pe brevet-card, iar dovada se poate obtine din urmatoarea localitate aflata pe traseu.
Prezentul Regulament a fost aprobat de catre Comitetul Director al Randonneurs Romania in data de 24 ianuarie 2019 si actualizat in data de 23 noiembrie 2019.